কিছু কিছু মানুষের জন্য কারো কারো হৃদয়ে অপেক্ষা তৈরি হয়। ভাস্কর নভেরা আহমেদের জন্য তেমনি সুগভীর অপেক্ষা আমার। চারুকলার ভাস্কর্যগুলি কেবল বোবা অবহেলা জানিয়েছে। নভেরা আহমেদ নামটি যেখানে দেখেছি ঝাঁপিয়ে পড়েছি। এতদিন মনে হয়েছে সময়ের চেয়ে অগ্রগামী এই মানুষটিকে আমরা হারিয়ে যেতে দিয়েছি।ঘরে বাইরে ডাকার মত করে কেউ কাছে ডেকে নিইনি। কিম্বা তেমন কারো ডাকার অপেক্ষায় থেকে থেকে নির্মোহের পর্দা টেনে দিয়েছে এই অভিমানী হৃদয়। কিন্তু আজ মনে হচ্ছে , ফিরে এলো নভেরা আহমেদ। [..]